Grad Blagovica (nemško "Glogowiez") je bil stolpast srednjeveški grad, ki je stal v vasi Blagovica pri Lukovici v dolini Črnega grabna po katerem je tekla prastara povezava med Kranjsko in Štajersko deželo. Grad je bil zgrajen v 13. stoletju, porušen pa v začetku 16. stoletja oziroma leta 1511 v takratnem katastrofalnem potresu. Stal naj bi na mestu sedanje farne cerkve Sv. Petra. Danes ni ohranjenih niti razvalin.